۱۴۴۶-۱۲-۸ تاریخ نشر شوی خبرونه فاریاب #فاریاب ولایت کې ٩٠٣١ تنه اړمنو وګړو ته روغتیایی خدمات وړاندې شوی د ‎#افغانی_سرې_میاشتې روغتیاپالانو د فاریاب ولایت په بېلابېلو سیمو کې د تېرو ۳۰ ورځو په اوږدو کې ٤٣٦١ تنو ناروغانو ته د کتنې او اړتیا وړ درملو د ورکړې ترڅنګ ٢٤٩ تنو ټپیانو ته د پانسمان، ١٤٣٧ مېرمنو او ماشومانو ته د بېلا بېلو ناروغیو د مخنیوی او واکسینونو د تطبیق، ١١٦٥ کسانو ته د روغتیا ساتنې په تړاو اړینې مشورې، ٥٢٠ مېرمنو ته د ولادت برخه کې د خدماتو سربېره د ٨٩٣ ماشومانو کتنه کړې او په خوارځواکۍ اخته ماشومانو ته یې د خوارځواکۍ اړوند خوراکی توکی هم ورکړی، د دې ترڅنګ ٤٠٦ مېرمنو ته یې د کورنۍ د تنظیم برخه کې لازمې مشورې هم ورکړې دی. ============================= ارائه خدمات صحی برای ٩٠٣١ تن بیمار در ولایت #فاریاب #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت فاریاب بر علاوه معاینات وفراهمی ادویه برای ٤٣٦١ تن بیمار ادویه مورد نیاز فراهم، ٢٤٩ زخمی پانسمان، برای ١٤٣٧ زن و کودک جهت جلوگیری از بیماری های مختلف واکسین تطبیق و برای ١١٦٥ تن در مورد حفظ الصحه مشوره های لازم ارائه نموده اند. نیز برای ٥٢٠ زن خدمات نسایی ولادی و همچنان ٨٩٣ کودک را معاینه و برای کودکانی که مبتلا به سوء تغذی بودند مواد غذایی مخصوص فراهم و برای ٤٠٦ زن در مورد تنظیم امور خانوادگی مشوره لازم ارائه نموده است. ارزګان #ارزګان او ‎#هلمند ولایتونو کې پر ١٠٠٠ اړمنو او بې وزله کورنیو د خوراکی او غیر خوراکی توکو مرسته ووېشل شوه پنجشنبه، ۸ ذو الحجه ۱۴۴۶ د ‎#افغانی_سرې_میاشتې له لوری د هندوستان هېواد په مالی همکارۍ پر ۵۰۰ اړمنو او بې وزله کورنیو په ارزګان او ۵۰۰ نورو په هلمند ولایت کې د لوی اختر د را رسېدو په مناسبت د دوه قلمه غیر خوراکی توکو ترڅنګ په ټوله کې ۲۵.۷۵۰ ټنه د خوراکی توکو مرسته ووېشل شوه. په یاده مرسته کې هرې کورنۍ ته صابون، شامپو، اوړه، غوړی، مالګه، بوره، لوبیا، وریژې، دال، مکرونی، شین چای او بیسکوټ ورکړل شول. مرکزی مرستون ‏پر ۱۰۰ ‎#راستنو_شویو_کډوالو او اړمنو کورنیو د خوراکی او غیری خوراکی توکو مرسته وویشل شوه پنجشنبه، ۸ ذوالحجه ۱۴۴۶ د ‎#افغانی_سرې_میاشتې د سرپرست عمومی رئیس ښاغلی شیخ الحدیث شهاب الدین دلاور او په ‎#افغانستان کې د ‎#ترکیې هېواد سرې میاشتې مشر ښاغلی نعیم الله کریمی په شتون کې د ترکیې هېواد د سرې میاشتې او ‎#چین د سره صلیب په مالی ملاتړ د خوراکی او غیر خوراکی توکو چمتو شوې مرسته پر ۱۰۰ اړمنو او راستنو شویو کډوالو کورنیو وویشل شوه. د یادې مرستې د وېش پر مهال سرپرست عمومی رئیس د ذوالحجې میاشتې د مبارکو ورځو او د اختر له را رسېدو سره سم د اړمنو وګړو د لاسنیوی برخه کې د ترکیې او چین هېوادونو د اوسنۍ او تېرو مرستو مننه وکړه او دغه مرسته یې د بې وزله کورنیو د ورځنیو اړتیاوو پوره کېدو برخه کې مهمه یاده کړه او هم یې ته د مرستو د وېش برخه کې د بشپړ عدالت او ناپلوۍ ډاډ څرګند کړ. ورپسې په افغانستان کې د ترکیې هېواد د سرې میاشتې مشر د افغانی سرې میاشتې د بشرپالو خدماتو ستاینه وکړه او د بشری مرستو د دوام ژمنه یې وکړه. یاده د وی چې په خوراکی توکو کې هرې کورنۍ ته ۵۰ کېلو اوړه، ۱۰ کېلو وریژې، ۵ کیلو لوبیا، ۵ لیتره غوړی او یو بسته چې چای، بوره، روب او بیسکویت او د غیرې خوراکی توکو مرسته کې ۳ کمپلې، ۵ ځان پاکونه، ۵ جوړه څپلکې، ۵ کاسې او ځینې نور د اړتیا وړ توکی شامل وو. کندهار او زابل #کندهار او #زابل ولایتونو کې پر ۱۷۰۰ اړمنو او بې وزله کورنیو د خوراکی او غیر خوراکی توکو مرسته ووېشل شوه پنجشنبه، ۸ ذو الحجه ۱۴۴۶ د لوی اختر د را رسېدو په مناسبت د #فغانی_سرې_میاشتې له لوری د #هندوستان هېواد په مالی مرسته پر ۱۲۰۰ اړمنو او بې وزله کورنیو په کندهار ولایت کې ۲۶.۴ ټنه او پر ۵۰۰ نورو کورنیو په زابل ولایت کې ۱۱ ټنه د خوراکی توکو ترڅنګ دوه قلمه د غیر خوراکی توکو مرسته ترسره شوه. په یاده مرسته کې هرې کورنۍ ته په غیر خوراکی توکو کې صابون، شامپو او دغه ډول ۲۲ کیلو خوراکی توکی چې اوړه، غوړی، مالګه، بوره، لوبیا، وریژې، دال، مکرونی او شین چای په کې شامل وو؛ ورکړل شول. پکتیا #پکتیا ولایت کې پر راستنو شویو کډوالو کورنیو د کمپلو مرسته ووېشل شوه پنجشنبه، ۸ ذو الحجه ۱۴۴۶ د پکتیا ولایت په مرکز ګردېز کې پر هغو راستنو شویو کډوالو کورنیو د ‎#فغانی_سرې_میاشتې له لوری ۵۲۱ تختې کمپلې ووېشل شوې چې د بېلابېلو ولایتی ادارو د ګډې کمېټې له لوری سروې شوې وې. د یادونې وړ ده چې د کمېټې غړو ادارو له لوری یادو کورنیو سره د خوراکی او غیر خوراکی توکو مرسته هم ترسره شوه.